Σουκ Χιούν-τζουν

Ολλανδία

Έπειτα από μια αρχική δοκιμαστική περίοδο με την ομάδα του Άγιαξ, υπέγραψε συμβόλαιο συνεργασίας διάρκειας 1,5 έτους με τον ολλανδικό σύλλογο τον Οκτώβριο του 2010. Το συμβόλαιο, το οποίο τέθηκε ισχύ μετά την 1η Ιανουαρίου του 2010, προέβλεπε επίσης την οψιόν ανανέωσής του από τον Άγιαξ για ακόμη έναν χρόνο. Πραγματοποίησε το ντεμπούτο του με την πρώτη ομάδα του συλλόγου τον Φεβρουάριο του ίδιου έτους, εισερχόμενος ως αλλαγή κατά την διάρκεια εντός έδρας επικράτησης με τελικό σκορ 4-0 επί της Ρόντα ΓΚ.
Πέτυχε το πρώτο του τέρμα με τα χρώματα του Άγιαξ κατά την διάρκεια φιλικής νίκης στα πλαίσια της περιόδου προετοιμασίας ενόψει της σεζόν 2010-11 με αντίπαλο την Τσέλσι, στις 23 Ιουλίου 2010. Δεν αγωνίστηκε σε καμία επίσημη αναμέτρηση κατά την διάρκεια της σεζόν 2010-11, ενώ το συμβόλαιό του με τον Άγιαξ δεν ανανεώθηκε.
Στις 27 Ιουνίου 2011, ο Σουκ υπέγραψε συμβόλαιο συνεργασίας διάρκειας δύο ετών με την ΦΚ Χρόνινγκεν, με τον σύλλογο να έχει οψιόν ανανέωσής του για ακόμη δύο χρόνια.

Πορτογαλία και Σαουδική Αραβία

Τον Ιανουάριο του 2013, ο Σουκ μεταγράφηκε στην ΚΣ Μαρίτιμο, με τα χρώματα της οποίας πέτυχε το πρώτο του τέρμα κατά την διάρκεια της τρίτης του συμμετοχής, σε μία νίκη με σκορ 1-0 επί της Σπόρτινγκ.
Στις 11 Ιουλίου 2013, υπέγραψε συμβόλαιο συνεργασίας με την Αλ-Αχλί.
Στις 30 Ιουνίου 2014, υπέγραψε συμβόλαιο συνεργασίας διάρκειας τεσσάρων ετών με την ΚΝ Νασιονάλ.
Στις 12 Ιανουαρίου 2015, ο Σουκ αποκτήθηκε από έτερο πορτογαλικό σύλλογο, την Βιτόρια ντε Σετούμπαλ. Στις 2 Ιανουαρίου 2016, ευστόχησε σε πολύ επιτυχημένη εκτέλεση φάουλ, μόλις τέσσερα λεπτά μετά την έναρξη αναμέτρησης με αντίπαλο την Μπράγκα.

Πόρτο και δανεισμοί

Στις 15 Ιανουαρίου 2016, ο Σουκ μεταγράφηκε στην ΦΚ Πόρτο.
Στις 11 Αυγούστου 2016, ο Σουκ μετακόμισε στην Τραμπζονσπόρ υπό την μορφή μονοετούς δανεισμού, με οψιόν μόνιμης απόκτησής του. Σύμφωνα με τα έγγραφα οικονομικού ισολογισμού της Τραμπζονσπόρ, το ποσό το οποίο καταβλήθηκε στην Πόρτο για την απόκτησή του από την Τραμπζονσπόρ ήταν της τάξεως των €750.000, ενώ ο μισθός του Σουκ θα ήταν της τάξεως άνω του €1 εκατομμυρίου ετησίως. Στις 31 Ιανουαρίου 2017, έπειτα από παραμονή για διάστημα μισής σεζόν στην Τραμπζονσπόρ και χωρίς να έχει σημειώσει κάποια ιδιαίτερη επιτυχία, ο δανεισμός του Σουκ διεκόπη. Κατά την διάρκεια της ίδιας ημέρας, διαπραγματεύσεις ενόψει παραχώρησής του στην Μπαστιά απέβησαν ανεπιτυχείς, παρά το γεγονός πως είχε υπογραφεί συμφωνία για τον δανεισμό του με την Πόρτο. Η εξήγηση η οποία δόθηκε από την Μπαστιά ήταν πως τα απαραίτητα διοικητικά έγγραφα δεν είχαν σταλεί εγκαίρως.
Στις 14 Φεβρουαρίου 2017, ο Σουκ μετακόμισε στην ουγγρική Ντέμπρετσεν ως δανεικός για το υπόλοιπο της σεζόν.
Στις 30 Αυγούστου 2017, παραχωρήθηκε εκ νέου ως δανεικός, αυτή την φορά παίρνοντας μεταγραφή στην ομάδα της Λιγκ 1, ΕΣ Τρουά ΑΚ, για την σεζόν 2017-18.

Διεθνής Καριέρα

Το 2006, κλήθηκε για πρώτη φορά στην Εθνική Νότιας Κορέας U17. Συμμετείχε, επίσης, στο Προκριματικά του Ασιατικού Πρωταθλήματος Ποδοσφαίρου U19 του 2010.
Ο Σουκ πραγματοποίησε το ντεμπούτο του με την εθνική ομάδα των ανδρών της χώρας του στις 7 Σεπτεμβρίου 2010, σε αναμέτρηση με αντίπαλο το Ιράν.
Ο Σουκ αγωνίστηκε στους Θερινούς Ολυμπιακούς Αγώνες του 2016 κατόπιν χορήγησης σχετικής wild card.

Προσωπική ζωή

Ο Σουκ είναι πιστός Χριστιανός. Ορισμένοι, εσφαλμένα, πίστευαν πως ο Σουκ ήταν Μουσουλμάνος, λόγω του πανηγυρισμού του στα τέρματα που σημειώνει, ο οποίος μοιάζει με το Σαλάτ. Ωστόσο, ο ίδιος ο Σουκ δήλωσε πως αυτό ήταν αναληθές και πως ο πανηγυρισμός του αποτελούσε απομίμηση εκείνου του Κακά. Η τάση του Σουκ να προσεύχεται εμφανώς κατά την διάρκεια αγώνων έχει αποτελέσει, ορισμένες φορές, αντικείμενο κριτικής από Κορεάτες δημοσιογράφους και φιλάθλους.
Ο Σουκ, επίσης, έχει δύο εμφανή τατουάζ μανίκια στα χέρια του.
Κατά την διάρκεια της παρουσίας του στην Πόρτο, ο Σουκ ανέπτυξε στενές σχέσης φιλίας με το Ισπανό συμπαίκτη του και τερματοφύλακα ευγνωσμένης αξίας, Ίκερ Κασίγιας.